THG จับมือ “Lao International” รุกบริหารโรงพยาบาลหรูกลางกรุงเวียงจันทน์
THG จับมือ “Lao International” รุกบริหารโรงพยาบาลหรูกลางกรุงเวียงจันทน์
30 ต.ค. 2561

นายแพทย์บุญ วนาสิน ประธานกรรมการ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG เปิดเผยว่า บริษัทได้ลงนามในบันทึกข้อตกลงความร่วมมือ (MOU) กับนาย Xiao Long, Group CEO ของ Lao International Development Co., Ltd.
ทั้งนี้ เพื่อขยายธุรกิจเข้ารับบริหารโรงพยาบาล ในโครงการ World Trade Center ที่ตั้งอยู่ในย่านใจกลางเมืองเวียงจันทน์ ซึ่งเป็นเมกะโปรเจกต์แบบมิกซ์ยูสที่ใหญ่ที่สุดใน สปป.ลาว ประกอบด้วย ห้างสรรพสินค้า โรงแรมระดับ 5 ดาว อาคารสำนักงาน คอนโดมิเนียม อพาร์ทเมนท์ และโรงพยาบาลระดับอินเตอร์เนชั่นแนล ที่คาดว่าจะเริ่มก่อสร้างในปี 2562